CELEX: 62014TN0704
Language: ro
Date: 2014-10-03 00:00:00
Title: Cauza T-704/14: Acțiune introdusă la 3 octombrie 2014 – Marine Harvest/Comisia

17.11.2014   
            
            
               RO
            
            
               Jurnalul Oficial al Uniunii Europene
            
            
               C 409/61
            
         Acțiune introdusă la 3 octombrie 2014 – Marine Harvest/Comisia
   (Cauza T-704/14)
   2014/C 409/82
   Limba de procedură: engleza
   
      Părțile
   
   
      Reclamantă: Marine Harvest ASA (Bergen, Norvegia) (reprezentant: R. Subiotto, QC)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Comisiei din 23 iulie 2014 adoptată în cazul COMP/M.7184 – Marine Harvest/Morpol [art. 14 alin. (2) proc.];
            
         
               —
            
            
               cu titlu subsidiar, anularea amenzilor aplicate Marine Harvest prin aceeași decizie;
            
         
               —
            
            
               cu titlu mai subsidiar, reducerea substanțială a amenzilor aplicate Marine Harvest prin această decizie;
            
         
               —
            
            
               în orice caz, obligarea Comisiei la plata cheltuielilor de judecată și a altor cheltuieli efectuate de Marine Harvest în prezenta procedură și luarea oricăror alte măsuri pe care Curtea le consideră adecvate.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv, întemeiat pe faptul că decizia cuprinde erori de drept și erori de fapt întrucât prin aceasta se constată că Marine Harvest ar fi trebuit să notifice achiziționarea pachetului de 48,5 % din acțiunile la Morpol în decembrie 2012 (denumită în continuare „achiziția din luna decembrie 2012”) în temeiul Regulamentului (CE) nr. 139/2004 al Consiliului și ar fi trebuit să se abțină de la achiziționarea pachetului de 48,5 % din acțiunile la Morpol înainte de a obține autorizarea elementului respectiv din operațiunea globală, prin aceasta respingându-se caracterul unitar, și aplicabilitatea articolului 7 alineatul (2) din Regulamentul (CE) nr. 139/2004 al Consiliului, al achiziției din luna decembrie 2012 și al ofertei publice ulterioare devenită obligatorie prin achiziția din luna decembrie 2012 în temeiul normelor norvegiene privind ofertele publice de cumpărare și pe care Marine Harvest a intenționat permanent să o lanseze prompt astfel încât să dobândească controlul complet asupra Morpol.
            
         
               2.
            
            
               Al doilea motiv, întemeiat pe faptul că decizia cuprinde erori de drept și de fapt întrucât prin acesta se constată că, din neglijență, Marine Harvest nu a notificat din achiziția din luna decembrie 2012 și nu s-a abținut de la achiziționarea pachetului de 48,5 % din acțiunile la Morpol înainte de a primi autorizarea elementului respectiv din operațiunea globală, prin aceasta neținând seama de faptul că Marine Harvest nu putea să prevadă în mod rezonabil, fie în mod obiectiv, fie în mod subiectiv, faptul că achiziția din luna decembrie 2012 și oferta publică ulterioară nu intrau în domeniul de aplicare al articolului 7 alineatul (2) din Regulamentului (CE) nr. 139/2004 al Consiliului.
            
         
               3.
            
            
               Al treilea motiv, întemeiat pe încălcarea principiului conform căruia nimeni nu poate fi pedepsit de două ori pentru aceeași încălcare, întrucât prin decizie se aplică amenzi societății Marine Harvest pentru (i) lipsa notificării achiziției din luna decembrie 2012 înainte de (ii) punerea acesteia în aplicare prin cumpărarea pachetului de 48,5 % din acțiunile la Morpol.
            
         
               4.
            
            
               Al patrulea motiv, invocat cu titlu subsidiar, prin care se susține că aplicarea unor amenzi societății Marine Harvest prin decizie încalcă principiile securității juridice, „nullum crimen, nulla poena sine lege” și tratamentului egal, ca urmare a noutății problemelor de fapt și de drept în prezenta cauză și a practicii recente a Comisiei privind un caz comparabil în care (i) nu a inițiat o investigație și (ii) nu a ajuns la o concluzie definitivă și obligatorie privind domeniul de aplicare al articolului 7 alineatul (1) și al articolului 7 alineatul (3) din Regulamentul (CE) nr. 139/2004 și (iii) nu a aplicat o amendă.
            
         
               5.
            
            
               Al cincilea motiv, invocat cu titlu subsidiar, prin care se susține că decizia cuprinde erori vădite de drept și de fapt și nu este motivată în privința stabilirii nivelurilor amenzilor în prezenta cauză întrucât (i) în decizie nu se explică modul în care sunt calculate amenzile, (ii) se subliniază gravitatea pretinselor încălcări prin referire la factori care nu demonstrează acest lucru, (iii) se include în durata încălcării perioade care au fost excluse în alte cazuri pentru motivul eronat că Marine Harvest nu era suficient de disponibilă în perioada prealabilă notificării, (iv) se stabilesc amenzi la un nivel care este disproporționat în raport cu durata și gravitatea încălcării pretinse și în raport cu obiectivele care trebuie atinse și (v) nu se ține seama de circumstanțe atenuante, inclusiv transparența și cooperarea în cadrul procedurii de control al concentrării, lipsa unor precedente relevante și eroarea scuzabilă în săvârșirea încălcării pretinse.